stanford-oval/wikipedia huggingface dataset:
Aurinkotuuli (elokuva)
Vastaanotto

Helsingin Sanomien Helena Ylänen piti Aurinkotuulta kunnianhimoisena ja viileän älyllisenä filosofointina olemassaolon tarkoituksesta. Hänestä sen kuvat ovat kauniita, mutta puheet tekosyvällisiä, pikemminkin samanaikaisia monologeja kuin dialogeja, ”juhlallista lausuntaa aistikkaissa kulisseissa”. Muutkin kriitikot olivat samoilla linjoilla, yleisenä moitteena olivat myös kerronnan hitaus ja ylipitkät kohtaukset.
Elokuvan valmistumisvaiheessa tuottaja Kullervo Kukkasjärvi laski tarvittavan 200 000 katsojaa, jotta elokuva pääsisi omilleen. Elokuva sai teatterikierroksella 10 588 katsojaa.
Aiheesta muualla

Aurinkotuuli Elonet.
Aurinkotuuli Internet Movie Databasessa (englanniksi)
Atropatene

| Atropatene Ātṛpātakāna Ἀτροπατηνή > n. 323 eaa.–226 jaa. |
| --- | --- |
  
Valtiomuoto:  monarkia
kuningas:  Atropates (ensimmäinen)
Pääkaupunki:  Ganzak
Uskonnot:  Zarathustralaisuus
Historia:  
– Seleukidien valtakunnan vasallivaltiona:  
– Parthian vasallivaltiona:  
Edeltäjä(t):  Makedonian valtakunta
Seuraaja(t):  Adurbadagan
Atropatene (muinaispersiaksi Ātṛpātakāna, m.kreik. Ἀτροπατηνή) eli Media Atropatene oli vuoden 323 eaa. tienoilla perustettu kuningaskunta nykyisen Iranin Azerbaidžanin alueella.
Hallitsijat

| Nimi | Vallassa |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
Atropates
| Atropates | n. 323 eaa. |  |  |  |  |  |  |  |  |
| Artabazanes | n. 221 eaa. |  |  |  |  |  |  |  |  |
| Mithridates I | n. 67 eaa. |  |  |  |  |  |  |  |  |
| Darius I | n. 65 eaa. |  |  |  |  |  |  |  |  |
| Ariobarzanes I | n. 59 eaa. |  |  |  |  |  |  |  |  |
| Artavasdes I |  ???–30 eaa. |  |  |  |  |  |  |  |  |
| Asinnalus | n. 30 eaa. |  |  |  |  |  |  |  |  |
| Ariobarzanes II | 28/20 eaa.–4 |  |  |  |  |  |  |  |  |
| Artavasdes II | 4–6 |  |  |  |  |  |  |  |  |
Parthia
| Artabanus |  ???–12 |  |  |  |  |  |  |  |  |
| Vonones | 12–51 |  |  |  |  |  |  |  |  |
| Pacorus | 51–??? |  |  |  |  |  |  |  |  |
Beniamino Bonomi

| Mitalit> Maa:   Italia.Miesten ratamelonta. Olympialaiset  | Mitalit> Maa:   Italia.Miesten ratamelonta. Olympialaiset  | Mitalit> Maa:   Italia.Miesten ratamelonta. Olympialaiset  | Maa:   Italia> Miesten ratamelonta. |
| --- | --- | --- | --- |
|  Kultaa | Sydney 2000 | K-2, 1 000 m |  |
|  Hopeaa | Atlanta 1996 | K-1, 1 000 m |  |
|  Hopeaa | Atlanta 1996 | K-2, 500 m |  |
|  Hopeaa | Ateena 2004 | K-2, 1 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Duisburg 1995 | K-2, 500 m |  |
|  Hopeaa | Pariisi 1991 | K-1, 10 000 m |  |
|  Hopeaa | Dartmouth 1997 | K-1, 1 000 m |  |
|  Hopeaa | Dartmouth 1997 | K-2, 200 m |  |
|  Hopeaa | Dartmouth 1997 | K-2, 500 m |  |
|  Hopeaa | Szeged 1998 | K-2, 500 m |  |
|  Hopeaa | Szeged 1998 | K-4, 200 m |  |
| EM-kilpailut  | EM-kilpailut  | EM-kilpailut  |  |
|  Kultaa | Plovdiv 1997 | K-2, 500 m |  |
|  Pronssia | Plovdiv 1997 | K-1, 1 000 m |  |
| Välimeren kilpailut  | Välimeren kilpailut  | Välimeren kilpailut  |  |
|  Kultaa | Ateena 1991 | K-1, 1 000 m |  |
|  Kultaa | Languedoc-Roussillon 1993 | K-1, 1 000 m |  |
|  Kultaa | Bari 1997 | K-2, 500 m |  |
|  Hopeaa | Ateena 1991 | K-2, 500 m |  |
|  Hopeaa | Ateena 1991 | K-2, 1 000 m |  |
|  Hopeaa | Bari 1997 | K-1, 1 000 m |  |
Beniamino Bonomi (s. 9. maaliskuuta 1968 Verbania) on italialainen ratameloja, olympiavoittaja sekä maailman- ja Euroopan-mestari.
Bonomi osallistui ensimmäistä kertaa kesäolympialaisiin Soulissa 1988, jossa hän sijoittui 500 metrin kajakkikaksikossa yhdeksänneksi parinaan Daniele Scarpa. Samoissa olympialaisissa hän kuului Italian seitsemänneksi sijoittuneeseen joukkueeseen 1 000 metrin kajakkinelosessa. Barcelonan olympialaisissa 1992 Bonomi meloi kajakkiyksikön 1 000 metrillä viidennelle sijalle. Neljä vuotta myöhemmin hän saavutti Atlantan olympialaisissa 1996 kaksi hopeamitalia: toisen 1 000 metrin kajakkiyksikössä ja toisen Daniele Scarpan kanssa 500 metrin kajakkikaksikossa. Bonomi saavutti Sydneyssä 2000 olympiakultaa yhdessä Antonio Rossin kanssa 1 000 metrin kajakkikaksikossa. Sama pari sai samassa kilpailussa hopeaa neljä vuotta myöhemmin Ateenassa 2004.
Bonomi saavutti 500 metrin kajakkikaksikossa maailmanmestaruuden Duisburgissa 1995 ja Euroopan-mestaruuden Plovdivissa 1997. Hänellä on lisäksi kuusi MM-hopeaa sekä yksi EM-pronssi. Välimeren kilpailuissa Bonomi saavutti kolme kultamitalia ja kolme hopeamitalia.
Bonomi edusti Gruppi Sportivi Fiamme Gialle -seuraa. Hän on pituudeltaan 182-senttimetrinen ja painaa 85 kilogrammaa.
Boghé

| Boghé بوغي |
| --- | --- |
 Taksiasema Boghén keskustassa.
 Boghé
 Koordinaatit: 16°35′50″N, 14°15′25″W 
Valtio:  Mauritania
Alue:  Brakna
Departementti:  Boghé
Hallinto:  
 – Asutustyyppi:  kaupunki
 – Hallinnon tyyppi:  kunta
Pinta-ala:  
 – Kokonaispinta-ala:  400 km²
Väkiluku (2013):  42 800
Infobox OKVirheellinen NIMI-arvo: 
Boghé (myös Bogué, arab. بوغي‎) on kunta ja samannimisen departementin hallinnollinen keskus Braknan alueella Mauritaniassa. Se sijaitsee Senegaljoen varrella 70 kilometriä Alegista lounaaseen. Kunnassa on 42 800 asukasta (vuonna 2013, väestönlaskenta).
Boghén kunnan pinta-ala on 400 neliökilometriä. Se rajoittuu etelässä Senegaliin. Seutu kuuluu Sahelin vyöhykkeeseen. Vuotuinen sademäärä on 250 millimetriä. Luonto on kärsinyt kuivuudesta ja ihmisen toiminnasta.
Kuntaan kuuluu kaupunkialue ja lähes 60 kylää. Asukkaat ovat etupäässä tukuloreja. Lisäksi on haratineja ja ”valkoisia” maureja. Puhutuimmat kielet ovat fulani ja hassaniyya. Vallitseva uskonto on islam.
Boghén kautta kulkee Alegin ja Kaédin välinen maantie, josta haarautuu tie Rossoon. Paikallisia elinkeinoja ovat maanviljely, karjanhoito, kaupankäynti ja käsityöammatit. Kaupungin lähellä sijaitsee 1 200 hehtaarin laajuinen keinokastelualue. Tärkeimmät viljelykasvit ovat riisi, vihannekset ja hedelmät. Tuotantoeläimiä ovat naudat, lampaat ja vuohet sekä vähemmässä määrin hevoset ja kamelit. Kalastuksen merkitys on nykyään vähäinen.
Kaupungissa toimii lyseo ja maatalousopisto. Muita palveluja ovat terveyskeskus, vesijohto- ja sähköverkot, järjestötalo ja kirjasto.
Boghén departementin pinta-ala on 1 600 neliökilometriä. Se käsittää Boghén, Dar El Aviyen, Dar El Barken ja Ould Biramin kunnat. Departementissa oli 72 200 asukasta vuonna 2013.
Awash (kaupunki)

| Awash |
| --- | --- |
 Kaupunkikuvaa
 Awash
 Koordinaatit: 8°59′40″N, 40°10′0″E 
Valtio:   Etiopia
Osavaltio:  Afar
Väkiluku (2007):  14 880
Infobox OKVirheellinen NIMI-arvo: 
Awash on kaupunki Etiopian Afarin osavaltiossa Awashjoen varrella. Sen asukasluku oli vuoden 2007 väestönlaskennan mukaan 14 880.
Maantiede

Awash sijaitsee Etiopian Afarin osavaltion alueella 3 (Zone 3). Vierestä kulkee Awashjoki. Kaupungin korkeus merenpinnasta on 986 metriä. Matkaa Etiopian pääkaupunki Addis Abebaan on 223 kilometriä.
Historia

Paikalla aikanaan ollut Awashjoen ylittänyt puinen silta korvattiin teräksisellä sillalla Menelik II:n valtakaudella 1890-luvulla 1900-luvun puolella rakennettiin rautatiesilta ja Awashin kaupunki rakentui paikalla olleen rautatieaseman kohdalle. Rautatieasemalla toimi hotelli. Awashiin avattiin myös Etiopian vasta neljäs postiasema vuonna 1923. Italialaiset räjäyttivät sillan toisen maailmansodan aikana, mutta se rakennettiin myöhemmin uudelleen.
Etiopian Derg-sotilashallinnon aikana Awashiin avattiin armeijan koulutusleiri. 14. tammikuuta 1985 arviolta 400 henkilöä kuoli junaturmassa Awashissa.
Väestö

Awashin asukasluku oli Etiopian vuoden 2007 väestönlaskennan mukaan 14 880. Vuonna 2001 vastaava lukema oli noin 10 700 ja vuonna 1993 7 750. Asukkaat ovat etniseltä taustaltaan afareja ja oromoja.
Beechcraft 2000 Starship

| Beechcraft 2000 Starship |
| --- | --- |
 NASAn Beechcraft Starship
Tyyppi:  kevyt kuljetuskone
Alkuperämaa:   Yhdysvallat
Valmistaja:  Beech Aircraft Corporation (nykyään Hawker Beechcraft Corporation)
Ensilento:  15. helmikuuta 1986
Valmistusmäärä:  53 
Beechcraft 2000 Starship on modernilla tekniikalla varustettu kevyt kuljetuskone, jossa on kaksi työntävää potkuriturbiinimoottoria, paineistettu runko ja sisäänvedettävät laskutelineet. Starship lensi ensilentonsa 15. helmikuuta 1986. Mallin valmistus lopetettiin vuonna 1995.
Rakenne

Beechcraft 2000 Starship on komposiittirakenteinen lentokone.
Tekniset tiedot

Lähde: [lähde? ]
Yleiset ominaisuudet
Miehistö: 2
Matkustajat: 8
Pituus: &&&&&&&&&&&&&014.05000014,05 m
Kärkiväli: &&&&&&&&&&&&&016.060000016,6 m
Korkeus: &&&&&&&&&&&&&&03.09600003,96 m
Siipipinta-ala: &&&&&&&&&&&&&026.010000026,1 m²
Tyhjäpaino: &&&&&&&&&&&04484.&&&&004 484 kg
Suurin lentoonlähtöpaino: &&&&&&&&&&&06531.&&&&006 531 kg
Voimalaite: &&&&&&&&&&&&&&02.&&&&002 × Pratt & Whitney Canada PT6A-67A -potkuriturbiinia; &&&&&&&&&&&&0895.&&&&00895 kW (&&&&&&&&&&&01217.&&&&001 217 hv) per moottori
Suoritusarvot
Suurin nopeus: &&&&&&&&&&&&0621.&&&&00621 km/h
Matkalentonopeus: &&&&&&&&&&&&0546.&&&&00546 km/h
Lentomatka: &&&&&&&&&&&04000.&&&&004 000 km
Lakikorkeus: &&&&&&&&&&012500.&&&&0012 500 m
Beechcraft

Beechcraft T-34 Mentor
Beechcraft eli virallisesti Beech Aircraft Company on yhdysvaltalaisen Walter H. Beechin Kansasissa Wichitassa huhtikuussa  1932 perustama yritys, jonka tarkoituksena oli suunnitella ja valmistaa lentokoneita. Beechcraft on valmistanut lähinnä pieniä ja keskisuuria, yhdellä tai kahdella mäntä- tai potkuriturbiinimoottorilla varustettuja koneita. Tehtaat sijaitsevat Wichitassa.
Raytheon Company osti yrityksen 8. helmikuuta 1980 ja se sulautettiin osaksi Raytheon Corporate Jetsiä syyskuussa 1994, jolloin se nimettiin Raytheon Aircraft Corporationiksi. Raytheon myi tämän toimialan vuonna 2006 Goldman Sachsin johtamalle sijoittajaryhmälle, joka perusti sen pohjalle uuden Hawker Beechcraft -yhtiön. Beechcraft on nykyisin yksi tuon yhtiön tuotemerkeistä. Vuonna 2014 monialayritys Textron osti Beechcraftin ja yhtiö sulautettiin osaksi Textronin Textron Aviation -liiketoimintasegmenttiä.
Konetyyppejä

Luettelo ei kata kaikkia Beechcraftin valmistamia konetyyppejä.
Model 17 Staggerwing, yksimoottorinen kaksitaso, jota valmistettiin vuosina 1933–1949
Model 18 Twin Beech, kaksimoottorinen yleisilmailu- ja sotilaskone, jota valmistettiin vuosina 1937–1969 yli 9 000 kpl
T-34 Mentor, yhdellä mäntä- tai potkuriturbiinimoottorilla varustettu sotilaskoulukone, 1953–1959 ja 1975–1990
Model 23 Musketeer, yksimoottorinen yleisilmailukone, 1963–1983
Bonanza, nopea yksimoottorinen yleisilmailukone sisäänvedettävillä laskutelineillä, alun perin V-pyrstöllä, valmistus alkoi 1948 ja jatkuu edelleen (2010)
Baron, nopea kaksimoottorinen yleisilmailukone sisäänvedettävillä laskutelineillä, valmistus alkoi 1961 ja jatkuu edelleen (2010)
King Air, kahdella potkuriturbiinimoottorilla varustettu, paineistettu liikelentokone
Beechjet 400, nykyisin Hawker 400, kahdella suihkumoottorilla varustettu liikelentokone.
Beechcraft 2000 Starship, kevyt kuljetuskone, jollaisia valmistettiin vuosina 1986–1995.
Aiheesta muualla

Kuvia tai muita tiedostoja aiheesta Beechcraft Wikimedia Commonsissa
Bambi (täsmennyssivu)

Bambi voi tarkoittaa ainakin seuraavia:
Bambi, Disneyn animaatioelokuva vuodelta 1942
Bambi 2, Disneyn vuonna 2006 ilmestynyt jatko-osa Bambille
Bambi: Tarina metsästä, Felix Saltenin kirja vuodelta 1923
Bambi, saksalainen media-alan palkinto
Bambi Allen, yhdysvaltalainen näyttelijä 1960–1970-luvun taitteessa
Bambi Woods, yhdysvaltalainen pornonäyttelijä.
Bambi, Kimmo Miettisen ja Rami Kuusisen perustama lehti 1980-luvulta
Belet

Belet on sukunimi ja se kuuluu muun muassa seuraaville henkilöille:
Édouard Belet (1893–1988), sveitsiläinen painija
Ivo Belet (s. 1959), belgialainen poliitikko
Michael Belet, englantilainen tuomari 1100-luvun lopulla.
Michael Belet, englantilainen tuomari 1200-luvun alussa.
Robert A. Belet (1914–1942), yhdysvaltalainen sotilas
Tayfun Belet, turkkilainen elokuvaohjaaja, käsikirjoittaja, tuottaja ja elokuva toimittaja.
Axel Fogelholm

Axel Ferdinand Fogelholm (14. kesäkuuta 1859 Houtskari – 29. lokakuuta 1894 Tammisaari) oli suomenruotsalainen kirjailija joka käytti nimimerkkejä -el-el- ja mag. Fogelholm.
Teoksia

Fingeröfningar på lyra, af -el-el-.   Åbo 1881
Sura och glada miner, skizzer af -el-el-.    Emil Öhman, Åbo 1890
Ekenäs, dess historiska minnen och kringliggande sevärdheter, af -el-el- och C. R.   Vestra Nyland, Ekenäs 1897
Beyond Good and Evil

Beyond Good and Evil voi tarkoittaa seuraavia asioita:
Hyvän ja pahan tuolla puolen, Friedrich Nietzschen filosofinen teos vuodelta 1886
Beyond Good & Evil (videopeli), toimintaseikkailupeli vuodelta 2003
Beyond Good and Evil, neliosainen jakso X-Men-piirrossarjassa
Beyond Good and Evil (The Cultin albumi)
"Beyond Good and Evil", kappale At the Gatesin levyltä With Fear I Kiss the Burning Darkness
Hyvän ja pahan tuolla puolen, (Beyond Good and Evil) Liliana Cavanin elokuva vuodelta 1977
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Beyond Good and Evil”, voi hakea sivunnimihaulla, laajalla sivunnimihaulla tai tekstihaulla.
Ben Turpin

| Ben Turpin |
| --- | --- |

Henkilötiedot
Syntynyt: 17. syyskuuta 1869 New Orleans, Louisiana, Yhdysvallat
Kuollut: 1. heinäkuuta 1940 (70 vuotta) Santa Monica, Kalifornia
Ammatti:  näyttelijä
Aiheesta muualla
IMDb 
Elonet
Ben Turpin (17. syyskuuta 1869 New Orleans, Louisiana – 1. heinäkuuta 1940 Santa Monica, Kalifornia) oli yhdysvaltalainen näyttelijä, joka näytteli erityisesti slapstick-komedioissa. Turpinin tavaramerkkinä olivat kierot silmät, jotka hän oli vakuuttanut suoristumista vastaan 20 000 dollarista.
Turpinin elokuvaura alkoi 1907, jolloin chicagolainen Essanay Studios palkkasi hänet yhdistetyksi koomikoksi ja talonmieheksi. Vuonna 1915 Charles Chaplin liittyi Essanayn näyttelijäkuntaan. Yhteiset elokuvaesiintymiset Chaplinin kanssa nostivat Turpinin suosiota, ja vuonna 1917 hän sai oman elokuvasarjansa Vogue-studioilta. Sitä seurasi pitkä yhteistyö tuottaja Mack Sennettin kanssa. Lyhytelokuvien ohella Turpin näytteli myös pitkissä elokuvissa, kuten Rudolph Valentinoa parodioivassa Kierosilmä sheikissä vuonna 1923. Turpin ansaitsi parhaimmillaan yli 3 000 dollaria viikossa, jotka hän sijoitti onnistuneesti. Turpin vetäytyi elokuvista vuonna 1924 puolisonsa heikentyneen terveyden takia. Tämän kuoltua 1925 Turpin palasi elokuviin, mutta suurimman suosion aika oli jo ohi. Turpinin viimeiseksi elokuvaksi jäi vuonna 1940 valmistunut Lattapäät lainehilla, jonka pääosia näyttelivät Oliver Hardy ja Stan Laurel. Turpin on saanut tähden Hollywood Walk of Famelle.
Aiheesta muualla

Kuvia tai muita tiedostoja aiheesta Ben Turpin Wikimedia Commonsissa
Axel Ender

| Axel Ender> Henkilötiedot |
| --- | --- |
Syntynyt: 14. syyskuuta 1853 Asker, Norja
Kuollut: 10. syyskuuta 1920 (66 vuotta) Kristiania
Ammatti:  taidemaalari, kuvanveistäjä
Axel Ender (14. syyskuuta 1853 Asker – 10. syyskuuta 1920 Kristiania (nyk. Oslo)) oli norjalainen taidemaalari. Hänet tunnetaan erityisesti genremaalauksistaan ja alttaritauluistaan. Lisäksi hän on veistänyt Rådhusplassenin aukiolle sijoitetun Tordensiold-patsaan, jonka perusteella hänelle myönnettiin Pyhän Olavin ritariristi.
Teoksia

Italialainen poika (1879)
Tyttö vihannesten kanssa (1878)
Ben Balistreri

Benjamin Balistreri on yhdysvaltalainen animaattori, joka on ollut yhteensä viisi kertaa Annie-palkinnon ehdokkaana storyboardien ja hahmojen suunnittelun myötä. Balistreri aloitti uransa Disneyllä 1990-luvulla ja on samalla työskennellyt Nickelodeonilla ja hetkellisesti Cartoon Network Studiosilla.
Filmografia > Elokuvat

Mickey's Once Upon a Christmas (1999)
Pieni merenneito II: Atlantiksen salaisuus (2000)
Kaunotar ja Kulkuri 2: Pepin seikkailut (2001)
Tarzan & Jane (2002)
Notre Damen kellonsoittaja 2 (2002)
Atlantis – Milon paluu (2003)
Leijonakuningas 3 – Hakuna Matata (2004)
The Fairly OddParents in: Channel Chasers (2004)
Filmografia > Televisiosarjat

Clerks (2001)
Danny Phantom (2004–2006)
Foster's Home for Imaginary Friends (2006–2008)
Aiheesta muualla

Balistrerin virallinen blogi (englanniksi)
Balistrerin haastattelu (englanniksi)
Ben Balistreri Internet Movie Databasessa. (englanniksi)
movies.nytimes.com (englanniksi)
tv.msn.com[vanhentunut linkki] (englanniksi)
Arrival (elokuva)

| Arrival |
| --- | --- |

Ohjaaja:  Denis Villeneuve
Käsikirjoittaja:  Eric Heisserer
Perustuu:  Ted Chiangin novelliin ”Story of Your Life”
Tuottaja:   Dan Levine  Shawn Levy  David Linde  Karen Lunder  Aaron Ryder 
Säveltäjä:  Jóhann Jóhannsson
Kuvaaja:  Bradford Young
Leikkaaja:  Joe Walker
Tuotantosuunnittelija:  Patrice Vermette
Pukusuunnittelija:  Renée April
Pääosat:   Amy Adams  Jeremy Renner  Forest Whitaker  Michael Stuhlbarg  Tzi Ma 
Valmistustiedot
Valmistusmaa:  Yhdysvallat
Tuotantoyhtiö:   FilmNation Entertainment  Lava Bear Films  21 Laps Entertainment 
Levittäjä:  Paramount Pictures InterCom Netflix Hulu
Ensi-ilta:   2016-9-11. syyskuuta 2016 (Venetsia)  2016-11-1111. marraskuuta 2016 (Yhdysvallat)  2016-12-022. joulukuuta 2016 (Suomi)  
Kesto:  116 minuuttia
Alkuperäiskieli:  englanti
Budjetti:  47 miljoonaa dollaria
Tuotto:  203,4 miljoonaa dollaria
Aiheesta muualla
IMDb
Elonet
AllMovie
Infobox OKNimi-testi OK: 
Arrival on vuonna 2016 ensi-iltansa saanut yhdysvaltalainen tieteiselokuva, jonka on ohjannut Denis Villeneuve. Elokuva perustuu Ted Chiangin novelliin ”Story of Your Life” vuodelta 1998, ja sen on sovittanut käsikirjoitukseksi Eric Heisserer. Elokuvan pääosissa ovat Amy Adams, Jeremy Renner, Forest Whitaker, Michael Stuhlbarg ja Tzi Ma.
Arrival on Villeneuven yhdeksäs pitkä elokuva ja ohjaajan ensimmäinen tieteiselokuva. Se kuvattiin Montrealissa, Kanadassa kesällä 2015.
Elokuva sai ensi-iltansa Venetsian elokuvajuhlilla 1. syyskuuta 2016. Elokuva avasi teattereissa Yhdysvalloissa 11. marraskuuta ja Suomessa 2. joulukuuta 2016.
Arrival palkittiin parhaiden äänitehosteiden Oscarilla oltuaan ehdolla seitsemässä muussa kategoriassa muun muassa parhaasta elokuvasta, ohjauksesta ja sovitetusta käsikirjoituksesta vuoden 2017 gaalassa.
Näyttelijät

| 0 | 1 | 2 |
| --- | --- | --- |
|  Amy Adams  | … |  Tri Louise Banks   |
|  Jeremy Renner  | … |  Ian Donnelly   |
|  Forest Whitaker  | … |  Eversti G. T. Weber   |
|  Michael Stuhlbarg  | … |  Agentti Halpern   |
|  Tzi Ma  | … |  Kenraali Shang   |
|  Mark O’Brien  | … |  Kapteeni Marks   |
Vastaanotto

Elokuva sai erinomaisen vastaanoton Venetsian elokuvajuhlilla. Arvosteluja keräävän Rotten Tomatoes -sivuston mukaan 93 prosenttia kriitikoista on antanut elokuvalle positiivisen arvosanan keskiarvolla 8,4/10. Keräys perustuu 264 arviointiin. Metacriticissä elokuvalla on 81 pistettä 100:sta, perustuen 52 arvosteluun.
Vastaanotto > Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Päiväys | Palkinnot ja ehdokkuudet> Kategoria | Palkinnot ja ehdokkuudet> Kenelle | Palkinnot ja ehdokkuudet> Tulos | Palkinnot ja ehdokkuudet> Lähde |
| --- | --- | --- | --- | --- | --- |
| American Film Institute | 8. joulukuuta 2016 | Vuoden 10 parasta elokuvaa | Arrival | Voitto |  |
| Camerimage | 19. marraskuuta 2016 | Silver Frog -palkinto parhaasta kuvauksesta | Bradford Young | Voitto |  |
| Chicago Film Critics Association | 15. joulukuuta 2016 | Naispääosa | Amy Adams | Ehdokkuus |  |
| Chicago Film Critics Association | 15. joulukuuta 2016 | Sovitettu käsikirjoitus | Eric Heisserer | Ehdokkuus |  |
| Chicago Film Critics Association | 15. joulukuuta 2016 | Musiikki | Jóhann Jóhannsson | Ehdokkuus |  |
| Critics’ Choice Awards | 11. joulukuuta 2016 | Elokuva | Arrival | Ehdokkuus |  |
| Critics’ Choice Awards | 11. joulukuuta 2016 | Ohjaus | Denis Villeneuve | Ehdokkuus |  |
| Critics’ Choice Awards | 11. joulukuuta 2016 | Naispääosa | Amy Adams | Ehdokkuus |  |
| Critics’ Choice Awards | 11. joulukuuta 2016 | Sovitettu käsikirjoitus | Eric Heisserer | Voitto |  |
| Critics’ Choice Awards | 11. joulukuuta 2016 | Kuvaus | Bradford Young | Ehdokkuus |  |
| Critics’ Choice Awards | 11. joulukuuta 2016 | Lavastus | Paul Hotte, André Valade & Patrice Vermette | Ehdokkuus |  |
| Critics’ Choice Awards | 11. joulukuuta 2016 | Leikkaus | Joe Walker | Ehdokkuus |  |
| Critics’ Choice Awards | 11. joulukuuta 2016 | Erikoisefektit | Arrival | Ehdokkuus |  |
| Critics’ Choice Awards | 11. joulukuuta 2016 | Scifi/kauhuelokuva | Arrival | Voitto |  |
| Critics’ Choice Awards | 11. joulukuuta 2016 | Musiikki | Jóhann Jóhannsson | Ehdokkuus |  |
| Golden Globe | 8. tammikuuta 2017 | Naispääosa draamaelokuvassa | Amy Adams | Ehdokkuus |  |
| Golden Globe | 8. tammikuuta 2017 | Musiikki | Jóhann Jóhannsson | Ehdokkuus |  |
| National Board of Review | 4. tammikuuta 2017 | 10 parasta elokuvaa | Arrival | Voitto |  |
| National Board of Review | 4. tammikuuta 2017 | Naispääosa | Amy Adams | Voitto |  |
| Oscar | 26. helmikuuta 2017 | Elokuva | Shawn Levy, Dan Levine, Aaron Ryder & David Linde | Ehdokkuus |  |
| Oscar | 26. helmikuuta 2017 | Ohjaus | Denis Villeneuve | Ehdokkuus |  |
| Oscar | 26. helmikuuta 2017 | Sovitettu käsikirjoitus | Eric Heisserer | Ehdokkuus |  |
| Oscar | 26. helmikuuta 2017 | Äänitehosteet | Sylvain Bellemare | Voitto |  |
| Oscar | 26. helmikuuta 2017 | Äänitys | Bernard Gapiéry Strobl & Claude La Haye | Ehdokkuus |  |
| Oscar | 26. helmikuuta 2017 | Lavastus | Patrice Vermette & Paul Hotte | Ehdokkuus |  |
| Oscar | 26. helmikuuta 2017 | Kuvaus | Bradford Young | Ehdokkuus |  |
| Oscar | 26. helmikuuta 2017 | Leikkaus | Joe Walker | Ehdokkuus |  |
| Screen Actors Guild | 29. tammikuuta 2017 | Naispääosa | Amy Adams | Ehdokkuus |  |
| Venetsian elokuvajuhlat | 10. syyskuuta 2016 | Future Film Festival Digital Award | Denis Villeneuve | Voitto |  |
| Venetsian elokuvajuhlat | 10. syyskuuta 2016 | Kultainen leijona | Denis Villeneuve | Ehdokkuus |  |
Aiheesta muualla

Arrival Internet Movie Databasessa (englanniksi)
Arrival Elonet.
Arrival Rotten Tomatoesissa. (englanniksi)
Arrival Metacriticissä. (englanniksi)
Arrival Box Office Mojossa. (englanniksi)
Beniamino Andreatta

Beniamino Andreatta 1997
Beniamino Andreatta (11. elokuuta 1928 Trento – 26. maaliskuuta 2007 Bologna) oli italialainen taloustieteilijä ja poliitikko.
Andreatta oli vasemmistolainen kristillisdemokraatti ja yksi Italian kansanpuolueen perustajista 1994.
Andreatta istui parlamentissa 1976–1992 ja 1994–1996. Hän oli myös Euroopan kansanpuolueen varapuheenjohtaja 1984–1987.
Andreatta oli aktiivinen maansa politiikassa ja oli uransa aikana useita kertoja ministerinä. Hän vietti kuitenkin viimeiset vuotensa koomassa ja menehtyi Bolognassa 2007.
Aiheesta muualla

Kuvia tai muita tiedostoja aiheesta Beniamino Andreatta Wikimedia Commonsissa